Μητροπόλεως 26-28, (8ος όρ.)

Αθήνα 105 63

Τηλέφωνο: 210 3315621

Φαξ: 210 3315623 – 4

Email: info@grefis.gr

**Ρώμη-Φλωρεντία Deluxe - 5ημ.**

* **Απευθείας πτήσεις πρωί-βράδυ Αθήνα-Μπολόνια & Ρώμη-Αθήνα**

**για την αποφυγή περιττών χιλιομέτρων!**

* **Και ΔΩΡΟ οι ξεναγήσεις σε Μπολόνια & Σιένα!**

 **Αναχωρήσεις: 2,9,16,23,30 Νοεμβρίου ‘25**

 **7,14 Δεκεμβρίου ‘25**

**1η μέρα: ΑΘΗΝΑ - ΜΠΟΛΟΝΙΑ (Ξενάγηση πόλης) - ΦΛΩΡΕΝΤΙΑ**

Συγκέντρωση στο αεροδρόμιο και απευθείας πτήση με προορισμό τη Μπολόνια. Άφιξη και ακολουθεί ξενάγηση στην πρωτεύουσα της περιοχής Εμίλια-Ρομάνα, διάσημη για τα μεσαιωνικά δρομάκια της, τις πλατείες με τα παλάτια, τις φοιτητικές γειτονιές, και την φοβερή κουζίνα. Στην πανοραμική μας περιήγηση θα δούμε την πελώρια Βασιλική του Αγίου Πετρόνιου που δεσπόζει στο κέντρο της πόλης, το Palazzo del Podesta, το Palazzo Re Enzo, το Palazzo D’ Accursio και το Δημαρχείο της Πόλης που μπροστά βρίσκεται το περίτεχνο άγαλμα του Ποσειδώνα. Χρόνος ελεύθερος για φαγητό και βόλτα στο πανέμορφο «πορφυρό» κρυμμένο στολίδι του Ιταλικού βορρά. Αργά το μεσημέρι αναχώρηση για τη Φλωρεντία. Άφιξη και τακτοποίηση στο ξενοδοχείο μας. Χρόνος ελεύθερος για μία πρώτη γνωριμία με την μαγευτική Φλωρεντία. Διανυκτέρευση.

**2η μέρα: ΦΛΩΡΕΝΤΙΑ (Ξενάγηση πόλης)**

Πρωινό στο ξενοδοχείο. Στην ξενάγησή μας θα δούμε την Πιάτσα Σαν Τζιοβάνι με το Βαπτιστήριο του Αγίου Ιωάννη και τον αναγεννησιακό Καθεδρικό Ναό Σάντα Μαρία Ντελ Φιόρε, με τον περίφημο τρούλο του Μπρουνελέσκι. Συνεχίζοντας, θα κατέβουμε ως την Πιάτσα ντε λα Σινιορία, που στολίζει το σιντριβάνι του Ποσειδώνα και αντίγραφο του αγάλματος του Δαβίδ του Μιχαήλ Άγγελου. Εδώ βρίσκεται το Παλάτσο Βέκιο, που στεγάζει σήμερα το Δημαρχείο της πόλης, και η Λότζα με αγάλματα σπουδαίων Φλωρεντίνων γλυπτών. Συνεχίζουμε για την περίφημη Πινακοθήκη Ουφίτσι, την ξακουστή και πολύ φωτογραφημένη γέφυρα Πόντε Βέκιο με τα αμέτρητα κοσμηματοπωλεία, και την Πιάτσα Ρεπούμπλικα, μία από τις κεντρικότερες πλατείες της Φλωρεντίας, με τη χαρακτηριστική αψίδα Αρκόνε και τα ιστορικά καφέ Gilli και Paszkowski. Χρόνος ελεύθερος για ψώνια στην αγορά του Σαν Λορέντζο ή επίσκεψη στο Παλάτσο Πίττι, την πολυτελή κατοικία των Μεδίκων. Υπόλοιπο ημέρας ελεύθερο. Διανυκτέρευση.

**3η μέρα: ΦΛΩΡΕΝΤΙΑ – ΣΙΕΝΑ (Ξενάγηση πόλης) - ΡΩΜΗ**

Πρωινό στο ξενοδοχείο. Αναχώρηση για Ρώμη, αφού πρώτα γνωρίσουμε την μεσαιωνική Σιένα. Έντεκα δρόμοι οδηγούν στην πανέμορφη κεντρική πλατεία Πιάτσα ντελ Κάμπο, όπου δεσπόζει το μεσαιωνικό Δημαρχείο της Σιένα. Στην περιήγησή μας στα γραφικά καλντερίμια της πόλης, θα θαυμάσουμε τα μεσαιωνικά αρχοντικά, τις εκκλησιές και τον Καθεδρικό Ναό, αφιερωμένο στην Κοίμηση της Θεοτόκου, ο οποίος θεωρείται ένα από τα σημαντικότερα έργα τέχνης σε ολόκληρη την Ιταλία. Ελεύθερος χρόνος για φαγητό και βόλτα στο πανέμορφο λιθόστρωτο ιστορικό κέντρο. Αναχώρηση για την Ρώμη. Μεταφορά και τακτοποίηση στο ξενοδοχείο μας. Το βράδυ μπορείτε να συμμετάσχετε προαιρετικά στην βραδυνή ξενάγηση της Ρώμης, με φωτισμούς και χρώματα που θα σας μείνουν αξέχαστα. Θα διασχίσουμε τη Βία Βένετο, με τα φημισμένα καφέ και ξενοδοχεία, θα δούμε τη πιάτσα Μπαρμπερίνι με την κρήνη του Τρίτωνα, θα ανέβουμε έναν από τους 7 μυθικούς λόφους, τον Κυρηνάλιο, όπου δεσπόζει το προεδρικό μέγαρο και στη συνέχεια θα κατευθυνθούμε στη Πιάτσα Βενέτσια με το μοναδικά φωτισμένο μνημείο ενώσεως της Ιταλίας. Θα περάσουμε από το μεγαλύτερο ρωμαϊκό αμφιθέατρο, το Κολοσσαίο και τέλος θα καταλήξουμε στο Τραστέβερε μία από τις πιο γραφικές και κοσμοπολίτικες γειτονιές της Ρώμης όπου θα έχουμε χρόνο για φαγητό ή ποτό. Διανυκτέρευση.

**4η μέρα: ΡΩΜΗ (Ξενάγηση πόλης)**

Πρωινό στο ξενοδοχείο. Η ξενάγησή μας στην «Αιώνια Πόλη» θ’ αρχίσει με το Κολοσσαίο, το μεγαλύτερο σωζόμενο αρχαίο ρωμαϊκό αμφιθέατρο του κόσμου, και την αψίδα του Μεγάλου Κωνσταντίνου. Περνώντας από την Οδό των Αυτοκρατορικών Αγορών στην καρδιά της αρχαίας Ρώμης, θα φτάσουμε στον λόφο του Καπιτωλίου και στην Πιάτσα Βενέτσια με το ογκώδες μνημείο αφιερωμένο στον Βίκτωρα Εμμανουήλ Β΄, τον πρώτο βασιλιά της ενωμένης Ιταλίας, στην οποία βρίσκεται και το μνημείο του Άγνωστου Στρατιώτη, στη φημισμένη Φοντάνα Ντι Τρέβι και τέλος στην πολύβουη Πιάτσα ντι Σπάνια. Στη συνέχεια θα περάσουμε από το Βατικανό το μικρότερο κρατίδιο του κόσμου που βρίσκεται η Βασιλική του Αγίου Πέτρου, η μεγαλύτερη εκκλησία της χριστιανοσύνης. Υπόλοιπο ημέρας ελεύθερο να την εκμεταλλευτείτε όπως εσείς νομίζετε καλύτερα. Ανηφορίστε μέχρι το λόφο του Παλατίνο, την αριστοκρατική συνοικία της αρχαίας Ρώμης. Κάντε μια ευχή στη Φοντάνα ντι Τρέβι, τη διασημότερη κρήνη της πόλης και γνωρίστε από κοντά τη φημισμένη Βία Βένετο με τα πολυτελή ξενοδοχεία και καφέ. Ευκαιρία για ψώνια σε μία από τις γνωστές αγορές του κόσμου. Διανυκτέρευση.

**5η μέρα: ΡΩΜΗ – (ξενάγηση στα Μουσεία Βατικανού)**

Πρωινό στο ξενοδοχείο και ημέρα ελεύθερη. Σας προτείνουμε επίσκεψη στο ανεξάρτητο κρατίδιο του Βατικανού, για να ξεναγηθούμε στα περίφημα μουσεία του, με εκθέματα που περιλαμβάνουν διάσημα αγάλματα του αρχαίου κόσμου και της Αναγέννησης, όπως το σύμπλεγμα του Λαοκόωντα, τον Απόλλωνα του Μπελβεντέρε, έργα των Τζιότο, Ραφαήλ, Ντα Βίντσι, Καραβάτζιο κ.ά. Περνώντας από τους περίφημους Διαδρόμους των Κηροπηγίων, των Ταπισερί, των Γεωγραφικών Χαρτών και τις Αίθουσες με τις νωπογραφίες του Ραφαήλ, θα καταλήξουμε στην Καπέλα Σιστίνα με τη θρυλική οροφή ζωγραφισμένη από τον Μιχαήλ Άγγελο. Ελεύθερος χρόνος για ένα τελευταίο, σύντομο shopping μέχρι την ώρα που θα αναχωρήσουμε για το αεροδρόμιο, για την πτήση επιστροφής μας στην Αθήνα.

**Για την ξενάγηση στα Μουσεία Βατικανού θα πρέπει πριν την αναχώρηση σας να δηλώσετε συμμετοχή και να προπληρώσετε (75€ για τους ενήλικές και 60€ για παιδιά μέχρι 18 ετών . Η τιμή περιλαμβάνει την είσοδο στο Βατικανό, το κόστος της κράτησης στα Μουσεία, ακουστικά και την ξενάγηση από τοπικό ελληνόφωνο ξεναγό). Υποχρεωτική κράτηση και προπληρωμή εισόδου 20 ημέρες πριν την επίσκεψη. Σε άλλη περίπτωση δεν υπάρχει δυνατότητα να εξασφαλίσουμε την είσοδός σας στα Μουσεία του Βατικανού.**

 **SuperEarly Early Booking Κανονική**

**Τιμή κατ’ άτομο σε δίκλινο 535€ 585€ 635€**

**Τιμή σε μονόκλινο 795€ 845€ 895€**

**Παιδικό (μέχρι 12 ετών) 495€ 545€ 595€**

**Φόροι αεροδρομίων & ξενοδοχείων 275€ 275€ 275€**

**Πτήσεις με την Aegean Airlines**

**Αναχώρηση: Α3682 Αθήνα – Μπολόνια 08:25 – 09:40**

**Επιστροφή: Α3655 Ρώμη – Αθήνα 18:30 – 21:30**

**Περιλαμβάνονται:**

* Αεροπορικά εισιτήρια Αθήνα–Μπολόνια & Ρώμη–Αθήνα με την Aegean Airlines.
* Διαμονή σε επιλεγμένα εξαιρετικά ξενοδοχεία 4\*:

Hilton Florence Metropole 4\* **στη Φλωρεντία** ή παρόμοιo.

Hotel Cardinal St. Peter 4\* **στη Ρώμη** ή παρόμοιo.

* Πρωινό μπουφέ καθημερινά.
* Περιηγήσεις, εκδρομές, ξεναγήσεις, όπως αναφέρονται στο αναλυτικό πρόγραμμα της εκδρομής.
* Μεταφορές, μετακινήσεις με πολυτελές κλιματιζόμενο πούλμαν του γραφείου μας.
* Έμπειρος αρχηγός-ξεναγός του γραφείου μας.
* **Επίσημος τοπικός ελληνόφωνος ξεναγός στη Φλωρεντία.**
* Ασφάλεια αστικής/επαγγελματικής ευθύνης.
* Μια χειραποσκευή μέχρι 8 κιλά.
* Μια βαλίτσα μέχρι 23 κιλά.
* Φ.Π.Α.

**Δεν περιλαμβάνονται:**

* Φόροι αεροδρομίων & ξενοδοχείων (275€).
* Checkpoints (25€).
* Είσοδοι σε μουσεία, αρχαιολογικούς χώρους και γενικά όπου απαιτείται.
* Ότι αναφέρεται ως προαιρετικό ή προτεινόμενο.
* Προαιρετική ασφάλεια Covid-19 (20€).

**Σημαντικές Σημειώσεις:**

**1.Η τιμή «SuperEarly» ενεργοποιείται με 500€/άτομο προκαταβολή non-refundable για κράτηση που αφορά τις πρώτες 10 με 15 συμμετοχές και εξόφληση 21 μέρες πριν την ημερομηνία αναχώρησης.**

**2. Η τιμή «EarlyBooking» ενεργοποιείται με 300€/άτομο προκαταβολή για κράτηση για κράτηση που αφορά τις πρώτες 10 με 15 συμμετοχές με δυνατότητα ελεύθερης ακύρωσης 45 μέρες πριν, εξόφληση 21 μέρες πριν την ημερομηνία αναχώρησης και επιπλέον δυνατότητα εξόφλησης μέσω πιστωτικής κάρτας σε έως και 5 άτοκες δόσεις.**

**3. Η τιμή «Κανονική» παρέχει τη δυνατότητα 10 άτοκων δόσεων με πιστωτική κάρτα.**

**Οι δόσεις είναι μέχρι 10, με προκαταβολή εφάπαξ.**

**Δεχόμαστε όλες τις πιστωτικές εκτός από American Express και Diners.**

**5.Ξεναγήσεις και εκδρομές, ενδέχεται να αλλάξει η σειρά που θα πραγματοποιηθούν.**

**6. Η παιδική τιμή αφορά παιδιά αυστηρά μέχρι 12 ετών με 2 ενήλικες.**